דיאנה גולבי

**דיאנה גולבי** (ברוסית: **Диана Гольби**; נולדה ב-16 בינואר 1992) היא שחקנית וזמרת ישראלית. זוכת העונה השמינית של תוכנית המציאות "כוכב נולד".

## ביוגרפיה
גולבי נולדה בשם **דיאנה איגורבנה גולובנוב** (ברוסית: **Диана Игоревна Голованов**) במוסקבה, בירת רוסיה. בשנת 1997, כשהייתה בת חמש, עלתה עם משפחתה לישראל. היא גדלה והתחנכה בחולון.

במשך תקופה קצרה שיחקה כדורגל בקבוצת בנות בפתח תקווה, בהדרכתו של אביה, אך לבסוף בחרה להתמקד בעיקר במוזיקה ובמשחק. בנעוריה הייתה סולנית וגיטריסטית בלהקת רוק בשם "הרוסים", שעמה השתתפה בהופעות ובפסטיבלים שונים ברחבי ישראל.

בשנים 2011–2013 שירתה בצה"ל כמדריכה בחיל התקשוב. בשנת 2018 סיימה לימודי משחק בסטודיו ניסן נתיב.

## קריירה מקצועית

### מוזיקה
בדצמבר 2009 ניגשה גולבי למבחני הבד של התוכנית "כוכב נולד", והתקבלה לנבחרת התוכנית. במהלך התוכנית ביצעה בין היתר את השירים "עד סוף הקיץ" של אלי מגן, "לבכות" של ריטה, "מבול" של קרן פלס, "אם תלך מכאן" של ז'אק ברל ועוד. לאורך התוכנית, זכתה פעמים רבות לדירוג גבוה בשקלול דירוגי ההצבעות של השופטים והצופים יחד. ב-4 בספטמבר 2010, בתוכנית הגמר של העונה שנערכה בירושלים, ביצעה גולבי את השירים "עינייך" של מזי כהן ו"שביל הבריחה" של ריטה, וגברה על עידן עמדי ואוהד שרגאי לאחר שקיבלה 53% מקולות הצופים. בסוף ספטמבר 2010 יצא לחנויות אלבום הבכורה של גולבי, "דיאנה גולבי – הרגעים הגדולים", שכלל מבחר מביצועיה בתוכנית. במרץ 2011, לקראת העונה התשיעית של "כוכב נולד", הקליטה את השיר "הדרך שלך" שכתב והלחין עידן עמדי, שימש כ"שיר האודישנים" של העונה. מנובמבר 2010 ועד סוף ינואר 2011 הופיעה ברחבי הארץ במופע "לילה מטורף בפסטיגל" בבימויו של חנוך רוזן.

במאי 2012 יצא סינגל הבכורה מתוך אלבומה השני, "לשבת ולחכות", שכתב נעם חורב והלחינו יהל דורון וגיא מנטש. ביוני יצא הסינגל השני, "אחר כך יגידו", שאותו הלחינה למילותיו של נעם חורב, ובאוקטובר יצא הסינגל השלישי, "היי תום", שכתבה צרויה להב והלחין רמי קלינשטיין. השיר צעד בראש מצעדי הפזמונים במשך שבועות ארוכים. במאי 2013 יצא שיר הנושא של האלבום "אושר" כסינגל רביעי. השיר הוא דואט עם יוסי סאסי, שהיה אז גיטריסט להקת אורפנד לנד. האלבום המלא יצא לחנויות ביוני אותה שנה, בעיבודו של סאסי ובהפקה משותפת שלו ושל המפיק המוזיקלי לואי להב.

בשנת 2017 השתתפה גולבי בעונה הרביעית של התוכנית "הכוכב הבא לאירוויזיון". לאורך העונה זכתה לדירוגים גבוהים מהקהל והשופטים, והעפילה לגמר, אך סיימה במקום השני אחרי אימרי זיו.

### תיאטרון

* **שבלול** - מחזמר לנוער מאת שי להב ודפנה אנגל ובבימוי נועם שמואל ששילב את שיריהם של שלום חנוך ואריק איינשטיין (תיאטרון הקיבוץ, 2014)
* **סוף הקיץ** - מחזמר בבימויו של גדי צדקה, שבמרכזו סיפור אהבה על רקע שנות השמונים בישראל ובצל מלחמת לבנון הראשונה. גולבי השתתפה בהפקה לצד חני נחמיאס ושחר ישי (התיאטרון העברי, 2015). 
* '''עלובי החיים''' - בתפקיד אפונין (תיאטרון הבימה, 2017)
* **לזרוס** - מחזמר משיריו של דייוויד בואי, בתפקיד האלי (מרכז ענב, 2019)
* **[[אפס ביחסי אנוש]]** - גרסת המחזמר על פי סרטה של טליה לביא, בבימויו של עידו רוזנברג ועם שירים מאת עילי בוטנר, בתפקיד אירנה (תיאטרון בית ליסין, החל מ-2019)

* היי אוון הנסן - עיבוד עברי ראשון למחזמר, לצד נוי הלפרין, טלי אורן, אלון סנדלר ועוד (הקאמרי, החל מ-2025)

### קולנוע וטלוויזיה

* **[[הרוסים]]** (2014) - הופעת אורח בתפקיד עצמה בפרק האחרון בסדרה.
* **[[הקרודים 2: עידן חדש]]** (2021) - דיבוב דמותה של דון.
* **[[חומוס FULL טריילר]]** (2022) - בתפקיד אווה.
* **[[מנאייכ]]** (2022) - בתפקיד יוליה צוקרמן בעונה השנייה והשלישית של הסדרה בכאן 11. ב-2024 הייתה מועמדת לפרס שחקנית המשנה בטקס פרסי האקדמיה לטלוויזיה.
* '''האחים סופר מריו - הסרט''' (2023) - דיבוב דמותה של הנסיכה פיץ'. 
* **[[מלאך משחית]]** (2023) - בתפקיד בלה שמרלינג.
* **[[רוח צפונית]]** (2024)
* **[[הסדרתיים]]** (2024)
* **[[רשת מרגלים]]** (2025) - בתפקיד סוכנת המוסד אסתר.
* **[[כל האימהות משקרות]]** (2026) - בתפקיד יאנה.

## חיים אישיים
גולבי נמצאת בזוגיות עם השחקן והתסריטאי אור בוטבול, אותו הכירה בסטודיו למשחק ניסן נתיב. השניים מתגוררים בתל אביב.

## דיסקוגרפיה
### אלבומי אולפן
* "דיאנה גולבי – הרגעים הגדולים" (ספטמבר 2010)
* "אושר" (יוני 2013)
* "SINS – DIANA GOLBI" (מאי 2015)

## פרסים ומועמדויות

## קישורים חיצוניים

* 

* 
* .
* 
* 
* 
* 
* 
* 
* 
* 
* 
* 
* 
* 
* 
* 

## הערות שוליים

קטגוריה:זמרות ישראליות
קטגוריה:זמרים ישראלים
קטגוריה:זמרות השרות בעברית
קטגוריה:זמרים השרים בעברית
קטגוריה:זמרות רוק ישראליות
קטגוריה:זמרי רוק ישראלים
קטגוריה:זמרות פופ ישראליות
קטגוריה:זמרי פופ ישראלים
קטגוריה:זוכות כוכב נולד
קטגוריה:עולות בשנות ה-1990
קטגוריה:עולים בשנות ה-1990
קטגוריה:משתתפות הפסטיגל
קטגוריה:שחקני מחזות זמר ישראלים
קטגוריה:מתמודדות הכוכב הבא
קטגוריה:ישראליות ילידות רוסיה
קטגוריה:ישראלים ילידי רוסיה
קטגוריה:בוגרות הסטודיו למשחק ניסן נתיב
קטגוריה:בוגרי הסטודיו למשחק ניסן נתיב
קטגוריה:שחקניות תיאטרון ישראליות
קטגוריה:שחקני תיאטרון ישראלים
קטגוריה:שחקניות קולנוע וטלוויזיה ישראליות
קטגוריה:שחקני קולנוע וטלוויזיה ישראלים
קטגוריה:ישראליות שנולדו ב-1992
קטגוריה:ישראלים שנולדו ב-1992